กฎกระทรวงกำหนดลักษณะของข้อมูลการบริหารสิทธิที่จะทำการลบหรือเปลี่ยนแปลง และลักษณะของงานหรือสำเนางานอันมีลิขสิทธิ์ที่มีการลบหรือเปลี่ยนแปลงข้อมูลการบริหารสิทธิที่จะทำการเผยแพร่ต่อสาธารณชน พ.ศ. 2559
ประกาศวันที่ 2016-03-24

content: กฎกระทรวง กำหนดลักษณะของข้อมูลการบริหารสิทธิ ที่จะทำการลบหรือเปลี่ยนแปลง และลักษณะของงานหรือสำเนางานอันมีลิขสิทธิ์ ที่มีการลบหรือเปลี่ยนแปลงข้อมูลการบริหารสิทธิที่จะทำการเผยแพร่ต่อสาธารณชน พ.ศ. ๒๕๕๙
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติลิขสิทธิ์ พ.ศ. ๒๕๓๗ และมาตรา ๕๓/๓ วรรคสอง แห่งพระราชบัญญัติลิขสิทธิ์ พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติลิขสิทธิ์ (ฉบับที่ ๒) พ.ศ. ๒๕๕๘ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ข้อมูลการบริหารสิทธิที่จะทำการลบหรือเปลี่ยนแปลงตามมาตรา ๕๓/๓ (๒) ต้องมีลักษณะเป็นข้อมูลที่ติดอยู่หรือปรากฏเกี่ยวข้องกับงานหรือสำเนางานอันมีลิขสิทธิ์ โดย (๑) สถาบันการศึกษา หอจดหมายเหตุ ห้องสมุด หรือองค์กรแพร่เสียงแพร่ภาพสาธารณะ ซึ่งทำการลบหรือเปลี่ยนแปลงข้อมูลการบริหารสิทธิ
sectionNo: 1
content: ได้มาและมีสิทธิใช้โดยชอบด้วยกฎหมายซึ่งงานหรือสำเนางานนั้น และ (๒) มีความจำเป็นต้องสงวนเก็บรักษางานหรือสำเนางานนั้นหรือต้องดำเนินการตามอำนาจหน้าที่ของหน่วยงานนั้น
sectionNo: 2
content: ข้อ ๒ งานหรือสำเนางานอันมีลิขสิทธิ์ที่มีการลบหรือเปลี่ยนแปลงข้อมูลการบริหารสิทธิที่จะทำการเผยแพร่ต่อสาธารณชนตามมาตรา ๕๓/๓ (๓) ต้องมีลักษณะดังต่อไปนี้ (๑) เป็นงานหรือสำเนางานที่สถาบันการศึกษา หอจดหมายเหตุ ห้องสมุด หรือองค์กรแพร่เสียงแพร่ภาพสาธารณะซึ่งเป็นผู้เผยแพร่
sectionNo: 2
content: ได้มาและมีสิทธิใช้โดยชอบด้วยกฎหมายโดยมีการลบ หรือเปลี่ยนแปลงข้อมูลการบริหารสิทธิตามลักษณะที่กำหนดไว้ในข้อ ๑ และ (๒) เป็นงานหรือสำเนางานที่เผยแพร่ต่อสาธารณชน เพื่อประโยชน์ในการดำเนินการตามอำนาจหน้าที่ของหน่วยงานผู้เผยแพร่ โดยการเผยแพร่ไม่ได้มีวัตถุประสงค์เพื่อหากำไร
content: ให้ไว้ ณ วันที่ ๗ มีนาคม พ.ศ. ๒๕๕๙ อภิรดี ตันตราภรณ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๓/๓ วรรคสอง แห่งพระราชบัญญัติลิขสิทธิ์ พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติลิขสิทธิ์ (ฉบับที่ ๒) พ.ศ. ๒๕๕๘ กำหนดให้ลักษณะของข้อมูลการบริหารสิทธิที่จะทำการลบหรือเปลี่ยนแปลง โดยสถาบันการศึกษา หอจดหมายเหตุ ห้องสมุด
content: หรือองค์กรแพร่เสียงแพร่ภาพสาธารณะ ที่ไม่ได้มีวัตถุประสงค์เพื่อหากำไรตามที่บัญญัติไว้ในมาตรา ๕๓/๓ (๒) และลักษณะของงานหรือสำเนางานอันมีลิขสิทธิ์ที่มีการลบหรือเปลี่ยนแปลงข้อมูลการบริหารสิทธิที่จะทำการเผยแพร่ต่อสาธารณชน โดยสถาบันการศึกษา หอจดหมายเหตุ ห้องสมุด หรือองค์กรแพร่เสียงแพร่ภาพสาธารณะ
content: ที่ไม่ได้มีวัตถุประสงค์เพื่อหากำไรตามที่บัญญัติไว้ในมาตรา ๕๓/๓ (๓) ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้